hu en kk ky ru ru ky ky ru ru ru bg ru ru ru en hbs_cyr ru ky hu ky ru ky ky ky ky ky ru ky hbs_cyr ky ky ky ky ky ky ky ky ru ru ru ky ru ce ru ky ru ky ru ky ky ru ru ky ky ky ru ky ky ky ru ru ky ky bg ky ky ru tt ru be ru ky ru ky ru tt ru ky ru am ru
"Фабула", 08.02.11 - 5-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Кыргызстанда кылмыштуулук күчөп турганын өлкө президенти Роза Отунбаева Ысык-Көлгө болгон иш сапарындагы жыйында баса белгиледи. Президенттин маалыматына таянсак, өлкө боюнча бир жылда 35 миңден ашуун кылмыш катталат. Анын 3 миңден ашууну Ысык-Көлдө болсо, 700дөйү Нарын облусунда катталган. Ошондой эле Роза Исаковна өткөн жылкы окуяларда күч структураларынан уурдалган жана жоголгон 1177 куралдын 417си гана кайра кайтарылганын, дагы 760 куралдын дайыны белгисиз экенин жар салып: "Мындай сандагы курал-жарактардын элдин колунда калышы аларды колдонуу ыктымалдыгын көбөйтпөй койбойт"-деп өз пикирин билдирди. Ал эми ИИМдин маалыматы боюнча өлкөдө 4 ири кылмыштуу топтун 326 мүчөсү бар. Өткөн жылы анын 67си гана кармалган. Быйылкы жылдын эсебинен болсо 4-февраль Кара-Балта шаарында жашаган уюшкан кылмыштуу топтун мүчөсү М. К. аттуу эрен кармалды. Кыскасы, бийлик азыр кылмыштуулукка карата катуу күрөш ачкандай эле болуп турат. Деги жыйынтыгы кандай болот болду экен? Ылайым эле "караларды" "кызылдар" жеңсе экен деген аруу тилек.
Бузук элге бучук бийлер керекпи, же…
Соттор боюнча маселе каралып жаткан ЖоКенин жыйынында ата мекенчи депутат Жоомарт Сапарбаев алардын ак-карасын териштирүү үчүн комиссия түзүү сунушу менен чыгат. Анын мындай сунушу баяндамачы Садыр Жапаровго майдай жакканы менен, "республикачы" Кенжебек Бокоевге жакпай калат. Ал суроо берип калат, "эгер депутаттык комиссия кээ бир сотторду кайра калыбына келтирүү маселесине келсе, анда парламентке толгон-токой арыздар келет, апрель окуясынан кийин бошотулгандардын баарысы келет" кыязында. Депутаттын деңгээлине жини келдиби же суу кечпеген суроосуна жини келдиби, айтор, "андай арыздангандар болсо сотторго барсын, соттор чечет, а соттордун маселесин биз чечебиз" маанисинде кагып салат Жапаров. Капа боло түшкөнбү, кайра суроо берет, "анда эмне, мурунку бийликтегилерди кайра алып келип, кызматтарын кайтарып берелиби?! Алар элдин нааразычылыгынан кеткен, саясий оюнуңарды "токтоткула" кыязында кызаңдай түшөт. Болбогон сөздөрдү айткан Бокоевге партиялашы Исхак Пирматов болушкандын ордуна, кайра Жапаровду жактап чыгат. Билсе керек да, Бокоевдин Бакиев учурунда айыл башчысы болуп иштегенин, акыркы күнүнө чейин ага үгүт жүргүзгөнүн. "Баракелде!"-деп коёлу, бакиевчилердин өзгөрүп жатканына.
Бакиевдин камчысы болуп шилтенген "Ак жол" партиясынын депутаттарынын доору жүрүп турган мезгилде вице-спикер болуп дуулдаган Азис Турсунбаевдин кийинки кезде дымы чыкпай кеткен. Эмне кылып жүргөнүнө кызыгып, иликтеп көрсөк, кайран Азис мырза жөн жатпаптыр. Түштүктүн бир топ тың чыкмаларынын баштарын кошуп, президенттикке аттанмакчы болуп даярдык көрүп жатыптыр. Бизге жеткен маалымат боюнча учурда чоң жарышка чоң суммадагы каражат издеп, чет өлкөлөп жүрүптүр. Эгер ойлогон ою ордунан чыгып, эңсеген акча каражаты табылып калса, ойлонбостон ажолукка ат салышат экен. Кокус ойлогонундай акча маселеси чечилбей кала турган болсо, ажолукка болгон аламанда Алтынбек Сулаймановду сүрөөнгө алмакчы болуптур.
Бабанову "балп" деди, Ташиеви калп деди
Азыркы коалиция өкмөттүн курамын түзгөндө ар тараптан ачуу пикирлер айтылган, "өзүңөр эле өкмөттү үчкө бөлүп кетипсиңер" деген сыяктуу. Атургай, "АКИпресс" агенттиги алардын аткаруу бийлигин бөлүштүргөнү тууралуу жашыруун документин жарыялап жиберген. Ошондо коалициянын башында турган Бабанов "балп" эткен эле, "эч кандай бөлүп алуу болгон жок" кыязында. А бирок, аткаруу бийлигинин курамы "АКИпресстеги" маалымат менен дал келип, кашайып калптары калкып чыккан эле. Өткөн аптада кадимки Камчы Ташиев "Эркин Тоо" гезитине маек берип: "Коалициянын чечиминин негизинде кайсы министрликтер жана мамлекеттик мекемелер кайсы партияга тиешелүү экенин символикалык түрдө сүйлөшүп алганбыз. Бул деген сөз ошол министрликке партия өзүнүн өкүлүн министр кылып жиберет дегенди түшүндүрөт. Каржы министри кызматынан кетти, демек, бул КСДП партиясынын орду, алар өздөрүнүн өкүлүн коюшат. Андан тышкары "Республика" партиясына тиешелүү болгон министрликтен дагы бир министр отставкага кетти. Бул орунга дагы аталган партия өз сунушу менен жаңы министр жиберүүгө мүмкүнчүлүгү бар"-деп, как жарып бөлүп кетишкендерин кашкайта көргөзүп коюптур. "Калк айтса, калп айтпайт" дегенибиз менен, "калпычыларды" шайлаганыбыз дагы калп эмес экен.
Эркин эскертти, этегин эмне кылышты
"Айтылбай турган сөз эле, айтылып кетти өзү эле" демекчи, ата мекенчи депутат Эркин Алымбеков айтыла турган сөздү айтты. "Эгер биз ушунтип эле комиссия түзө берсек, парламенттин авторитети түшө берет" деп, комиссия түзүүнү адатка айлантып бара жаткан кесиптештерин акылга чакырды. Азыркы парламенттин аракети аз, дарамети андан дагы аз экенин айтканда не, айтпаганда не. Эки айдын ичинде эки мыйзам жазбай туруп, элүүдөй комиссия түзүп жиберген парламентти, эл өкүлдөр палатасы дегенге ооз барбайт экен. Андан көрө Бокем айткандай "эл өкүртөөр палатасы" десек, оңой эле айтылып кетет экен. Ушундай темп менен кете берсе, ажырашкан аялдын арызы боюнча дагы комиссия түзүлүп кетеби деп, түңүлүп эле баратабыз. Анан да, айтсаң эле айкырып чыкмай адат таап алышыптыр. Өткөндө билдирүү жасашпадыбы, ""Форум" гезити биздин ар-намысыбызды алсыратып жатат" кыязында. "Барбы аныңар?" дегиң келет, жаның кашайганда. Эркин мырза эскертип жатат, "эсибиз барында этегибизди жабалы" маанисинде. Жаап алгыла, а бирок, ачылган нерсени жапканда не.
Сотторго сооп болду, ошондой жооп болду
Уккан болсоңор керек, Убактылуу Өкмөт учурунда бир топ сотторду декрети аркылуу "декретке" чыгарып жибергенин. Алардын алынганы "мыйзамсыз болгон" дешип, айрым депутаттарыбыз аны актуалдуу маселеге айлантып жатышпайбы. Арасынан, ал декреттер боюнча ажобузду суракка алабыз дегендер да болушту. Жогорку Соттун мурдагы төрагасы, азыркы депутат Курманбек Осмонов, "ажобуздун декрети менен алынган соттордун 90 пайызы ага татыктуу болчу" деп, ал маселени көтөрүп жаткан партиялашы Садыр Жапаровдун оозун "жап" кылгандай болду эле. Оңтоосуз абалда калган Садыр мырза, "анда ошол 10 пайыз соттордун ордунан бошотулганын карап көрөлү" демиш болот. Анда Курманбек Эргешович, "Убактылуу Өкмөт ошол учурда бардык бийлик бутактарынын милдеттерин аткарып турган, андыктан алардын чыгарган декреттерин депутаттык комиссиянын териштиргенге акысы жок" деп, доклад жасап жаткан Жапаров инисин дагы бир жолу "жайлап" түшөт. Ошентип, окуган (токуган) баяндамасы орунсуз, өзү оңтойсуз абалда калган Саке, "биз сотторду актап жаткан жокпуз, бирок ошол 10 пайызы ак болушу керек, мен 100 пайызы күнөөлүү дегенге ишенбейм" дегенге араң жарап, Кукесине катуу таарынгандай болду. Ошентип, Осмонов мырза сотторго сооп болгонун айтып, ал маселени созбоого чакырып, акыркы чекит койгондой болду.
Үгүт жүргүзүп жатат дейби?..
Өлкөнүн "бүтүндүгүн ойлоп" "Бүтүн Кыргызстан" партиясын түзгөн, тилинен чаң чыккан Адахам Мадумаров акыркы кездерде курултайга жамынып, азыркы бийликти алып түшүүгө астыртадан үгүт иштерин катуу жүргүзүп жатканы туурасындагы айыңдар бизге да жетти. Жаз алды нааразы болгондор митинг-пикетке чыкса, алардын башында Адахам турушу мүмкүн экен. Учурда бир топ атка минерлер менен жең ичинен тымызын сүйлөшүүлөрдү жүргүзүп жатыптыр. Кыскасы, эчендеген кызматтарды аркалап, курулай сөздөн башкага курсак тойгузбаган Адахам күн жылыры менен куру кыйкырык салып чыкса таң калбагыла…
кыргыз тилиндеги гезит "Форум"
email • архив • редакция
Конгантиевдин артынан төрт-беш жигит кирип келип...
Максим жок, базасы бар
Хоккейчилерибиз алтын медалга ээ болушту
7-апрелде ок тийип курман
болгон Кайрат Тойбаевдин апасы:
"Бул жашоодо бизден кутулса да, тиги жашоодо аларды кудай жазалайт…"
Жыпар Жекшеев, Июнь коогалаңын иликтеген Улуттук комиссиянын мүчөсү:
"Онуна жакын Жаныш менен
Максим Араб Эмиратына барып сүйлөшүүлөрдү жүргүзүшкөн"
"Ата Мекен" фракциясынын депутаты:
"Биз, депутаттар, эч кимден коркпой, эч кимден уялбай каалашыбызча "оттоп" жатабыз..."
Клара Малабекова, Б. Кыдыкеева атындагы Жаштар театрынын труппа башчысы:
"Көшөгө артындагылардын эмгеги бааланбай келет…"
Базар башаламандыгында кимдин кызыкчылыгы бар?
Эртеңки реанимациядан көрө, бүгүнкү профилактика өтө арзан!
Укса деп айтам үч ооз кеп…
Ажо, ажо, ажолор, Баш тырмашкан бажалар
Баратбай АРАКЕЕВ Кандуу жылдар